Rumah Gadang Karajaan Siguntua

Rumah Gadang Kerajaan Siguntua marupoan rumah adaik Minangkabau dari Karajaan Siguntua . Rumah Gadang iko barado di Nagari Siguntur, Kecamatan Sitiung, Kabupaten Dharmasraya, Sumatera Barat .  Rumah Gadang Karajaan Siguntua bafungsi sabagai tampek musyawarah adaik niniak mamak dan masih bafungsi sampai kini ko. Sacaro umum, bangunan ko bukan marupokan bangunan asli. Bangunan aslinyo tabaka pado taun 1974 dan mambaka babarapo peninggalan karajaan sarupo naskah-naskah.

 Arsitektur 
Rumah Gadang ko marupoan bangunan tradisional Minangkabau atok bagonjong nan khas. Atoknyo tabuek dari seng tapi dagulunyo tabuek dari ijuak. Dindiang jo lantainyo tabuek dari kayu. Ado 7 jendela jo 2 pintu utamo nan talatak di sisi selatan (pintu masuak) jo timur laut (pintu balakang). Di sisi tenggara tadapek bangunan rangkiang Bangunan iko kayo jo ornamen sarato ukiran tradisional nan malambangkan status sosial Rajo Karajaan Siguntua, dimano rumah gadang ko bafungsi juo sabagai tampek tingga rajo. Bangunan Rumah Gadang mamiliki arsitektur rumah pangguang jo gonjong ampek sarato surambi di tangahnyo. Badasakan arsitekturnyo, bangunan ko manganuik kalarasan chaniago.

 Galeri 

 Rujuakan 

Kategori:WikiRantau
Kategori:Cagar Budaya
Kategori:Rumah Gadang